09/05/2018 | Administración LocalMunicipal
Ordes
Elevación a definitivo do acordo de modificación de ordenanzas fiscais. Publicación texto da modificación

ANUNCIO O Pleno corporativo, en sesión ordinaria celebrada o 2 de marzo de 2018, aprobou provisoriamente a modificación das ordenanzas fiscais seguintes:  Ordenanza fiscal n.º 1, reguladora do imposto sobre bens inmobles (art.12).  Ordenanza fiscal n.º 2, reguladora do imposto sobre actividades económicas (art.4).  Ordenanza fiscal n.º 4, reguladora do imposto sobre construcións, instalacións e obras (art.8). De conformidade co disposto no artigo 17, apartados 1 e 2, do Real decreto lexislativo 2/2004, do 5 de marzo, polo que se aproba o texto refundido da Lei regulador das facendas locais, o dito acordo expúxose no taboleiro de anuncios do Concello, procedéndose á súa publicación no BOP n.º 52, do 16 de marzo de 2018, así como no xornal “La Voz de Galicia” de data 16 de marzo de 2018. Rematado o período de exposición pública de 30 días ao cal refírese o apartado 1 do mencionado artigo 17 sen terse presentado reclamación ningunha, e de conformidade co preceptuado no apartado 3 do citado artigo, enténdese definitivamente adoptado o acordo sen necesidade de novo acordo plenario. Contra a modificación das ordenanzas fiscais, unha vez publicada no Boletín Oficial da Provincia, poderá imporse recurso contencioso administrativo nos termos establecidos na Lei reguladora da Xurisdición contencioso-administrativa. Consonte dispón o apartado 4 do artigo 17 indicado, procédese de seguido á publicación do texto íntegro das modificacións acordadas. ORDENANZA FISCAL N.º 1, REGULADORA DO IMPOSTO SOBRE BENS INMOBLES Modifícase o apartado 4 do artigo 12 que pasa a ter a seguinte redacción: “4. De acordo co establecido no artigo 74.2 quáter do Real decreto lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, establécese unha bonificación de ata o 95% da cota íntegra do imposto a favor dos bens inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen a dita declaración. Esta bonificación será de aplicación unicamente a aqueles inmobles nos que teña lugar a implantación dunha nova actividade económica ou empresarial, así como a aqueles outros nos que se amplíen as instalacións sempre e cando impliquen creación de emprego. A gradación da porcentaxe de bonificación aplicarase do xeito seguinte:  De ata un 95% pola creación de máis de 20 postos de traballo.  Cando menos o 75% pola creación de entre 11 e 20 postos de traballo.  Cando menos o 50% pola creación de ata 10 postos de traballo. Para o cálculo dos postos de traballo estes deben supoñer a ocupación permanente de postos de traballo de nova creación a tempo completo. No caso de seren a tempo parcial o seu cálculo levarase a cabo mediante a equivalencia destes con postos de traballo a tempo completo. A creación de novos postos de traballo acreditarase mediante a presentación por parte dos interesados das correspondentes altas da Seguridade Social:  No réxime xeral, cando se trate de contratación por conta allea.  No réxime especial de traballadores por conta propia ou autónomos, cando se trate de autoemprego. No caso de que a creación de novos postos de traballo non poida xustificarse no momento de alta ou no momento de ampliación da actividade no Imposto sobre Actividades económicas xustificarase no prazo máximo de seis meses dende o devandito feito. O emprego comprometido deberá manterse, cando menos, un período de tres anos desde o inicio ou ampliación da actividade polo suxeito pasivo. Tal circunstancia deberá ser acreditada por este ante os servizos tributarios do Concello dentro dos 15 días hábiles seguintes ao remate de cada ano natural. O incumprimento dos requisitos indicados dará lugar ao inicio do correspondente expediente de reintegro A dita bonificación será de aplicación nos supostos de implantación dunha nova actividade económica no período impositivo seguinte ao da implantación da nova actividade e no caso da ampliación das instalacións no período impositivo seguinte á presentación da preceptiva declaración catastral, e en ambos dous casos terá unha duración máxima de tres exercicios. A dita bonificación concederase a petición do interesado, a cal poderase efectuar en calquera momento anterior á terminación dos 3 períodos impositivos de duración da mesma, e terá efectos no seu caso, dende o período impositivo no que se solicite. A bonificación regulada neste apartado non será compatible con calquera outra bonificación no imposto. Corresponderá ao Pleno da Corporación a dita declaración e se acordará previa solicitude do suxeito pasivo polo voto favorable da maioría simple dos seus membros.” O actual apartado 4 do artigo 12 pasa a ser apartado 5. O actual apartado 5 do artigo 12 pasa a ser apartado 6, modificándose a súa redacción do xeito seguinte: “6. Os suxeitos pasivos que, cumprindo os requisitos que se establecen, poidan gozar de algunha das bonificacións sinaladas, deberán presentar a correspondente solicitude, dirixida ao Excmo. Sr. Presidente da Deputación de A Coruña, antes do 31 de marzo do ano correspondente ao período impositivo no que pretendan que teña efecto, achegando a documentación sinalada nos parágrafos correspondentes, salvo no caso do apartado 4 (bonificación por creación de emprego) que se dirixirá á Alcaldía-presidencia para a súa elevación ao Pleno Corporativo”. ORDENANZA FISCAL N.º 2, REGULADORA DO IMPOSTO SOBRE ACTIVIDADES ECONÓMICAS Engádese un apartado 4 do artigo 4 que pasa a ter a seguinte redacción: “4. De conformidade co establecido no artigo 88.2, letra e), do Real decreto lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, establécese unha bonificación de ata o 95% da cota correspondente para aqueles suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen a dita declaración. Esta bonificación será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando impliquen creación de emprego. A gradación da porcentaxe de bonificación aplicarase do xeito seguinte:  De ata un 95% pola creación de máis de 20 postos de traballo.  Cando menos o 75% pola creación de entre 11 e 20 postos de traballo.  Cando menos o 50% pola creación de ata 10 postos de traballo. Para o cálculo dos postos de traballo estes deben supoñer a ocupación permanente de postos de traballo de nova creación a tempo completo. No caso de seren a tempo parcial o seu cálculo levarase a cabo mediante a equivalencia destes con postos de traballo a tempo completo. A creación de novos postos de traballo acreditarase mediante a presentación por parte dos interesados das correspondentes altas da Seguridade Social:  No réxime xeral, cando se trate de contratación por conta allea.  No réxime especial de traballadores por conta propia ou autónomos, cando se trate de autoemprego. No caso de que a creación de novos postos de traballo non poida xustificarse no momento de alta ou no momento de ampliación da actividade no Imposto sobre Actividades económicas xustificarase no prazo máximo de seis meses dende o devandito feito. O emprego comprometido deberá manterse, cando menos, un período de tres anos desde o inicio ou ampliación da actividade polo suxeito pasivo. Tal circunstancia deberá ser acreditada por este ante os servizos tributarios do Concello dentro dos 15 días hábiles seguintes ao remate de cada ano natural no que se gozou da bonificación. O incumprimento dos requisitos indicados dará lugar ao inicio do correspondente expediente de reintegro Considerarase implantación dunha nova actividade aquelas actividades que inicien o exercicio da súa actividade no municipio. A bonificación empezará a contarse a partires do período impositivo no que se produza a alta da actividade no IAE. No suposto de ampliación das instalacións no período impositivo seguinte. A dita bonificación aplicarase por un período de 3 anos. A dita bonificación concederase a petición do interesado, a cal poderase efectuar en calquera momento anterior á terminación dos 3 períodos impositivos de duración da mesma, e terá efectos no seu caso, dende o período impositivo no que se solicite. A bonificación regulada neste apartado non será compatible con calquera outra bonificación no imposto. Corresponderá ao Pleno da Corporación a dita declaración e se acordará previa solicitude do suxeito pasivo polo voto favorable da maioría simple dos seus membros.” ORDENANZA FISCAL N.º 4, REGULADORA DO IMPOSTO SOBRE CONSTRUCIÓNS, INSTALACIÓNS E OBRAS Modifícase o apartado 2 do artigo 8, que pasa a ter a seguinte redacción: “2. De conformidade co establecido no artigo 103.2, letra a), do Real decreto lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, establécese unha bonificación de ata o 95% da cota correspondente para as construcións, instalacións e obras que sexan declaradas de especial interese ou utilidade municipal por concorrer circunstancias de fomento do emprego que xustifiquen a dita declaración. Esta bonificación será de aplicación unicamente a aquelas construcións, instalacións e obras destinadas á implantación dunha nova actividade económica ou empresarial, así como a aquelas outras que consistan nunha ampliación das instalacións sempre e cando impliquen creación de emprego. A gradación da porcentaxe de bonificación aplicarase do xeito seguinte:  De ata un 95% pola creación de máis de 20 postos de traballo.  Cando menos o 75% pola creación de entre 11 e 20 postos de traballo.  Cando menos o 50% pola creación de ata 10 postos de traballo. Para o cálculo dos postos de traballo estes deben supoñer a ocupación permanente de postos de traballo de nova creación a tempo completo. No caso de seren a tempo parcial o seu cálculo levarase a cabo mediante a equivalencia destes con postos de traballo a tempo completo. A creación de novos postos de traballo acreditarase mediante a presentación por parte dos interesados das correspondentes altas da Seguridade Social:  No réxime xeral, cando se trate de contratación por conta allea.  No réxime especial de traballadores por conta propia ou autónomos, cando se trate de autoemprego. No caso de que a creación de novos postos de traballo non poida xustificarse no momento de alta ou no momento de ampliación da actividade no Imposto sobre Actividades económicas xustificarase no prazo máximo de seis meses dende o devandito feito. O emprego comprometido deberá manterse, cando menos, un período de tres anos desde o inicio ou ampliación da actividade polo suxeito pasivo. Tal circunstancia deberá ser acreditada por este ante os servizos tributarios do Concello dentro dos 15 días hábiles seguintes ao remate de cada trimestre. O incumprimento dos requisitos indicados dará lugar ao inicio do correspondente expediente de reintegro. Non se considerará que se produce o inicio do exercicio dunha actividade cando esta se desenvolva anteriormente baixo outra titularidade. No caso de traslado de actividades dentro do termo municipal unicamente aplicarase para a creación de novos postos de traballo, non os xa existentes. No prazo dun mes desde o remate da obra, conforme o prazo concedido, deberá achegar copia do certificado de final de obra ou comunicar esta circunstancia para a súa verificación polo servizo de urbanismo. Nos seis meses seguintes do cumprimento do anterior requisito, deberá presentar copia da declaración previa de inicio de actividade, de ser o caso, ou comunicar a dita circunstancia para a súa verificación polo servizo de urbanismo. Unha vez concluída a obra e obtida a primeira ocupación, para os efectos de practicaren a correspondente liquidación definitiva, o suxeito pasivo deberá presentar xustificante de creación de emprego no prazo máximo de seis meses desde o efectivo remate da obra, achegando copias do xustificante de alta no Imposto sobre Actividades Económicas, copias dos contratos subscritos para cubrir os postos de traballo de nova creación visados polo Servizo Público de Emprego e copias dos correspondentes TA2 presentados ante a Seguridade Social. De transcorrer ese prazo sen que se achegue a documentación requirida liquidaranse as cantidades bonificadas coa aplicación dos xuros de mora correspondentes. En caos excepcionais e debidamente xustificados, previa solicitude do interesado, poderase conceder unha prórroga para a presentación da xustificación por un prazo non superior a seis meses, mediante Decreto da Alcaldía. O Concello poderá esixir ao suxeito pasivo que achegue no prazo dun mes, a contar desde o seguinte á recepción do requirimento polo interesado calquera outra documentación que estime oportuna para os ditos efectos. Corresponderá ao Pleno da Corporación a dita declaración e se acordará previa solicitude do suxeito pasivo polo voto favorable da maioría simple dos seus membros.” Ordes, 3 de maio de 2018. O alcalde-presidente José Luis Martínez Sanjurjo